Seiclo yng Ngemau Olympaidd yr Haf 2012 - Ras ffordd merched

Cynhaliwyd ras ffordd merched Gemau Olympaidd yr Haf 2012 ar 29 Gorffennaf yn Llundain.  Roedd y ras yn 140.3 cilometr (87.18 milltir) o hyd a gwblhawyd mewn 3 awr 52' 29", sef 36.21 cilometr yr awr (22.5 milltir yr awr). Cynhaliwyd y ras yn y glaw, gyda Marianne Vos o'r Iseldiroedd yn ennill, Lizzie Armitstead o Brydain yn ail a Olga Zabelinskaya o Rwsia yn drydedd.

Llwybr
bawd|chwith|Box Hill, Surrey
Cychwynnodd y ras ffordd ar y Mall, gan deithio allan o Lundain i'r de-orllewin a chroesi Afon Tafwys dros bont Putney, gan basio drwy Richmond Park a Twickenham a heibio  Hampton Court Palace.

Aethont ymlaen i Surrey, drwy Walton-on-Thames, Byfleet, Ripley, Westcott a Dorking, gan gwblhau dau gylch anodd a gychwynnodd fyny Box Hill ac aeth o amgylch Headley Heath a thrwy Mickleham.

Wedyn, teithiodd i'r gogledd gan ddychwelyd drwy Leatherhead, Esher a Kingston-upon-Thames, a thrwy Richmond Park unwaith eto i orffen ar y Mall.

Rhestr gychwyn
bawd|dde|Y peloton yn fuan wedi cychwyn y ras, yn teithio o Lundain tuag at Box Hill.
bawd|dde|Tair enillydd medalau'r ras ffordd yn mynd heibio Upper Richmond Road yn ne-orllewin Llundain, tua 10km o'r diwedd. O'r chwith i'r dde: Lizzie Armitstead, Marianne Vos a Olga Zabelinskaya.
Cyhoeddwyd darpar restr gychwyn ar 23 Gorffennaf, gan gynnwys 67 reidiwr. Cyhoeddwyr y rhestr terfynol gan gynnwys 66 reidiwr, wedi'i gywiro gan dynnu Lee Wai Sze oddi ar y  rhestr, gan adael Hong Kong gyda dim ond yr un reidiwr oeddent wedi cymhwyso, a phenderfynodd y tîm Almaenig gyfnewid Charlotte Becker am Claudia Häusler.

Roedd Nicole Cooke, enillydd 2008, yn ceisio amddiffyn ei theitl. Roedd y ffefrynnau eraill yn cynnwys yr Iseldirwyr Annemiek van Vleuten a Marianne Vos (er bod Vos wedi torri pont ei hysgwydd dim ond deufis ynghynt), y reidiwr Eidalaidd Giorgia Bronzini, enillydd y fedal arian yn 2008, sef Emma Johansson o Sweden, a Judith Arndt o'r Almaen.

Y ras
Cystadlwyd y ras yn y glaw, ond er hynny roedd cryn dorf wedi ymgasglu ar hyd y ffyrdd. Bu'n ras frwydrol â nifer o ymosodiadau'n aflwyddiannus oherwydd roedd y gwynt yn ei wneud yn anodd iawn i ennill tir. Yn fuan cyn pasio drwy Dorking, llwyddodd Ellen van Dijk o'r Iseldiroedd i dorri oddi ar y blaen wedi sawl ymgais, ac ymunodd Audrey Cordon (Ffrainc) â hi, ond daliwyd hwy cyn cyrraedd Box Hill. Yno y disgwyliwyd yr ymosodiadau allweddol, fe ddaeth yr ymosodiadau'n llu ond cafodd pob un ei farcio'n agos. Roedd Judith Arndt o'r Almaen ac Emma Pooley o Brydain ymysg y rhai a geisiodd ddianc ar yr esgyniad cyntaf. Ychydig cyn ail esgyniad Box Hill, bu damwain gyda Phencampwr Treial Amser y Byd, Kristin Armstrong yn taro'r llawr. Cafodd nifer o reidwyr eraill eu dal nôl gan y ddamwain, gan gynnwys Nicole Cooke.

Gyda 63 km i fynd, ymosododd Emma Pooley, aeth Marianne Vos gyda hi ond ni chafodd hi'n hawdd i'w dal. Bu damwain wrth i Loes Gunniewijk (yr Iseldiroedd) ddod i lawr yn y peleton. Wedi pedair munud oddi ar y blaen, caiff Pooley a Vos eu dal. Aeth Pooley ati'n union i ymosod eto, y tro yma, aeth ei chyd-aelod tîm, Lizzie Armitstead, Amber Neben (UDA) a Vo, ond nid yw'n parhau'n hir. Daeth y symudiad perderfynnol o'r diwedd, pan ymosododd Olga Zabelinskaya o Rwsia oddi ar flaen y peleton. Deliwyd hi gan Marianne Vos gyda 50 km i fynd yn y ras, wedi ymosodiad ar Tott Hill a ddilynwyd gan Armitstead a Shelley Olds o'r Unol Daleithiau. Gyda 29 km i fynd dioddefodd Olds deiar fflat, a buan y deliwyd hi gan y peleton a oedd erbyn hyn lawr i 35 reidiwr, gan adael tair reidiwr yn unig i fyny'r ffordd. Gyda Olds wedi ei dal, a'r bwlch wedi ymestyn i 40 eiliad, dechreuodd yr Americanwyr helpu'r Almaen ar y blaen. Yn fuan wedyn dechreuodd yr Eidal a Sweden gyfrannu at y gwaith.

Wrth i'r linell orffen agosáu dechreuodd y bwlch amser leihau, ond ni ddisgynnodd o dan 20 eiliad. Roedd Zabelinskaya wedi blino erbyn hyn, ac nid oedd yn gallu cyfrannu i'r gwaith ar y blaen i'r un raddfa a Vos ac Armitstead, a gorfodont iddi fynd i'r blaen ddwywaith er mwyn cadarnhau na fyddai'r peleton yn eu dal. Nid oedd ond 20 reidiwr yn eu herlyn erbyn hyn, gyda'r cyflymder wedi codi er mwyn ceisio dal y dair ar y blaen. Er ei bod wedi blino, ceisiodd Zabelinskaya ymosod gyda chilometr i fynd, ond doedd yr egni ddim ganddi. Vos gychwynnodd y sbrint gyda 200 metr i fynd ond nid oedd gan Armitstead ymateb, cafodd ei churo gan gryfder Vos yn y pen draw, gyda Zabelinskaya yn rholio dros y llinell i hawlio'r fedal efydd.

Arweinwyd y peleton dros y linell gan Ina Teutenberg o'r Almaen, gyda Giorgia Bronzini ac Emma Johansson yn dynn ar ei sawdl, a Shelley Olds yn seithfed.

 Canlyniadau 

Safle Reidiwr AmserImage:Gold medal icon.svg3:35:29Image:Silver medal icon.svgImage:Bronze medal icon.svg3:35:3143:35:56567 8 910 1112131415 161718192021

Safle Reidiwr Amser22232425262728293:36:01303132333:36:0434353:36:16363:36:20373:36:2838 3:37:2239 403:37:36 – –

Safle Reidiwr Amser – – – – – – – – – –  – –  – – – – – – – – – – – –

Yr un amser (u.a.)
Dros y terfyn amser (DTA)
Odan rheolau'r UCI ar gyfer rasys un dydd (erthygl 2.3.039), "Ni fydd unrhyw reidiwr sy'n gorffen mae'n amser sydd yn fwy na 5% dros amser yr enillydd yn cael safle." Rhoddodd amser yr enillydd, Marianne Vos, derfyn amser o 3 awr, 45 munud a 15 eiliad.
Heb orffen (HO)

Cyfeiriadau

Dolenni allanol

Ras ffordd merched ar wefan London 2012

Categori:Gemau Olympaidd yr Haf 2012